इस सीरीज़ को गवाहों के विवरण के आधार पर नाटकीय रूप दिया गया है।
कुछ घटनाएँ एवं पात्र बदले या जोड़े गए हैं।
इस सीरीज़ के तीन भाग हैं और हर एपिसोड को
पूरी सीरीज़ को ध्यान में रखते हुए देखा और समझा जाना चाहिए।
बीबीसी न्यूज़ एट सिक्स पर स्वागत है।
फ़ोन हैकिंग कांड को लेकर, कई दिनों के ज़बरदस्त दबाव
और जनता की नाराज़गी के बाद,
सबसे ज़्यादा बिकने वाले अखबार, न्यूज़ ऑफ़ द वर्ल्ड ने
कहा कि इस रविवार का अखबार
उनका आखिरी प्रकाशन होगा।
फ़ोन हैकिंग आरोपों की तहकीकात कर रही
पुलिस टीम ने बताया कि वे
4,000 संभावित शिकारों की सूची पर काम कर रहे हैं।
जो हुआ, मैं उससे एकदम हैरान हूँ,
हत्या के शिकार, आतंकवादियों के शिकार, जिनके फ़ोन हैक हुए,
यह शर्मनाक बात है।
लोग गिरफ़्तार हुए,
वे सब संपादक, अधिकारी, और जर्नलिस्ट,
जो इस कांड में शामिल थे।
फिर सब हमारे पीछे पड़ गए,
हालाँकि हमने कमाल का काम किया था
और कई बदमाशों को जेल पहुँचाया था,
अब हम खलनायक बन गए थे।
यह अनैतिकता की हद है,
और आप खुद अनैतिक हैं।
प्रेस की आज़ादी की जो यह धारणा है...
-मैं... -...यह एक चाल है
ताकि ओछी खबरें छापकर आप अपना अखबार बेच सकें
और सवाल उठते ही यह बहाना बना दें।
यह सरासर बकवास है।
शुक्रिया अलविदा
यह कल रात वॉपिंग का नज़ारा था
जब कर्मचारियों ने अखबार को और अपनी नौकरियों को अलविदा कहा।
मुझे याद है, मैंने सुना कि न्यूज़ ऑफ़ द वर्ल्ड बंद हो गया है
और मुझे बहुत खुशी हुई,
उसे बंद होता देख मुझे बहुत खुशी हुई।
दरअसल मैंने कल्पना की...
...न्यूज़ ऑफ़ द वर्ल्ड की
मेज़, खाली कुर्सियाँ, और खाली मेज़,
और सोचा, "अच्छा हुआ।"
न्यूज़ ऑफ़ द वर्ल्ड
मुझे लगा कि इसके साथ ही मज़हर महमूद का अंत हो जाएगा,
पर ऐसा नहीं हुआ।
फ़र्ज़ी शेख नाम के जर्नलिस्ट, मज़हर महमूद का मुकदमा
ओल्ड बेली में शुरू हो गया है।
उसे सच मानना इतना मुश्किल था कि वह सच लगता था।
यह झूठ नहीं हो सकता।
तीस सालों तक, वह मज़े से अपनी पहचान को छुपाता रहा।
उसकी गुमनामी, उसका रहस्य,
उसकी इस पूरी साज़िश की नींव थी।
खुद को "स्टिंग का बादशाह" कहने वाला,
हर रोज़ टोपी की आड़ में अदालत पहुँचता है।
मेरे हिसाब से वह एक निर्दयी, बेईमान,
और बेरहम इंसान था।
मज़हर महमूद ने सनसनीखेज़ खबरों का खुलासा किया है।
क्रिमिनल कोर्ट
जैसे पाकिस्तानी क्रिकेट में मैच-फ़िक्सिंग का,
और विक्टोरिया बेकहम के अपहरण का खुलासा।
माज़ ने इस बात को लेकर खेल खेला
कि पैसा कोई मुश्किल नहीं है,
और अगर आप करीब पहुँच जाएँ, तो अपना हिस्सा ले सकते हैं।
यह कहना मुश्किल है,
पर वह अपने काम में बहुत, बहुत ही माहिर है।
द फ़ेक शेख
न्यूज़प्रिंटर्स
द सन कल आएगा।
फ़रवरी 2012
अगले सप्ताहांत द सन ऑन संडे का पहला प्रकाशन आएगा।
फ़ोन हैकिंग कांड के कारण न्यूज़ ऑफ़ द वर्ल्ड
बंद होने के बाद यह शुरू हो रहा है।
रूपर्ट मरडॉक को यह बात अच्छी नहीं लगी
कि उनका संडे अखबार और नहीं छपेगा,
क्योंकि उन्हें यकीन था कि उसे पढ़ने वाले बहुत लोग हैं
और इस तरह द सन ऑन संडे का खयाल आया,
पॉल कॉन्यू
इस सोच के साथ कि उससे न्यूज़ ऑफ़ द वर्ल्ड की बदनामी नहीं जुड़ी होगी।
द सन
रविवार के सन का पहला प्रकाशन है, कैसा लगा?
मज़हर के बारे में मशहूर था कि कोई उसका बाल बांका नहीं कर पाएगा।
उस पर फ़ोन हैक करने का आरोप नहीं लगा,
उसका नाम फ़ोन हैक करने से नहीं जुड़ा,
इसलिए द सन ऑन संडे में उसे जगह दी गई।
मेरे खयाल से जब न्यूज़ ऑफ़ द वर्ल्ड बंद हुआ,
प्रेस को लेकर लोगों के नज़रिए में बहुत बड़ा बदलाव आया
अलाया फ़ॉक्स
और चालबाज़ियों को कम बर्दाश्त किया जाने लगा
और जर्नलिस्टों को और संभलकर रहना शुरू करना पड़ा।
पर शायद मज़हर महमूद को यह पता न चला।
द सन में,
वह खुद को फिर से स्टिंग का बादशाह साबित करने में लगा था।
वह मोहर लगाना चाहता था, "मैं हूँ, मैं लौट आया हूँ,
"देखो और रोओ।"
जब मज़हर द सन ऑन संडे में आया, शायद इस बात को लेकर...
काफ़ी दबाव रहा होगा कि जल्द से जल्द कोई बड़ी कहानी हासिल की जाए
क्योंकि वह हर समय खुद को साबित करने में लगा रहता था।
और पिछली कहानी ही आपकी सफलता तय करती है।
और उसकी बात करें तो सभी कहानियाँ बड़ी थीं,
इसलिए और बड़ी कहानी चाहिए थी।
मैं गलतियाँ करके ही सीखती हूँ
क्योंकि मैं हूँ जवान
हाँ, मैं हूँ जवान
माफ़ करना, मेरा खेल नहीं हुआ खत्म
क्योंकि मैं हूँ जवान
हाँ, मैं हूँ जवान
टुलीसा एक पॉपस्टार थी।
वह टीवी की एक नामी हस्ती थी
और लोग उसे जानते थे
क्योंकि वह एक्स फ़ैक्टर पर जज थी।
टुलीसा!
बाप रे, टुलीसा!
हर शनिवार रात को वह स्क्रीन पर होती थी,
प्राइम टाइम टीवी पर।
मुझे अच्छी लगती थी,
और मेरी बेटी तब भी और अभी भी एन-डब्ज़ को पसंद करती है, और मैं भी।
पर मनोरंजन का कारोबार भयानक हो सकता है।
टुलीसा ने अपेक्षित खबर की पुष्टि की
कि वह एक्स फ़ैक्टर छोड़ रही है।
हैलो, टुलीसा।
अफ़सोस, टुलीसा ने एक्स फ़ैक्टर छोड़ा ही था,
जिसके चलते भावनात्मक रूप से कमज़ोर थी और स्टिंग ऑपरेशन के लिए
एकदम सही निशाना थी।
मई 2013
दो फ़िल्म निर्माता मेरे पास आए।
टुलीसा की आवाज़
वे मुझे एक बॉलीवुड / हॉलीवुड फ़िल्म में,
मुख्य भूमिका के लिए लेना चाहते थे।
कुल मिलाकर, तीन से साढ़े तीन मिलियन का प्रस्ताव दिया गया।
मुझे लगा, "वाह, सपना सच हो गया।"
माज़ एक ज़बरदस्त
नील वॉलिस संपादक
खोजी रिपोर्टर था।
उसका हुनर यह था कि...
वह एक परिस्थिति को देखता,
उस तक पहुँचने का तरीका सोचता
और जल्द ही
एक रास्ता तैयार करता
ताकि उसे अंजाम दे सके।
फ़र्ज़ी शेख का ज़माना जा चुका था
क्योंकि लोग उसके बारे में जानते थे,
उसके बारे में पढ़ा था।
इसलिए उसे खुद को बदलना था
और वह...
एक सफल बॉलीवुड निर्माता बन गया।
कोमो मेट्रोपॉलिटन लंदन
जब मैंने फुटेज देखा, मुझे साफ़ समझ में आ गया
कि यह एक आम स्टिंग ऑपरेशन था।
हर चीज़ की बारीकी से तैयारी की गई थी,
यहाँ तक कि यह भी कि टुलीसा जहाँ बैठेगी,
वह जगह उसके खुफ़िया कैमरे से साफ़ दिखे।
जल्दी से कहानी का सारांश बताऊँ, तो हमें एक अंग्रेज़ लड़की चाहिए।
जो...
-ऊँचे दर्जे की अंग्रेज़ या-- -नहीं।
उसे जो चाहिए था, उसके लिए
उसे अपने सामने बैठे इंसान की चाहतों को
सामने लाकर रखना था।
उसने बड़े अच्छे से मनाया।
शराब पिलाकर नशा करवाया,
उसे सब कुछ देने की बात की, और...
फुटेज में दिखता है कि वह उसे लेकर बहुत खुश थी।
हमें ऐसा कोई चाहिए...
-कॉकनी अंदाज़ आता है। -जो बहुत ही...
गरीब परिवार से हो।
-हाँ। -बढ़िया।
उससे पहले।
मज़हर महमूद थोड़ा फँस गया था
क्योंकि उसने कोई गैरकानूनी काम नहीं किया था, ड्रग्स नहीं लिए थे,
पर मज़हर बड़ा ज़िद्दी था
और वह हर हाल में कहानी हासिल करके रहता।
वह घबराता नहीं था,
अगर कहानी अच्छी होती थी, तो वह उसके पीछे पड़ जाता
इस बात से
परेशान न होता कि उसे हासिल करना मुश्किल था।
और उसने ठान ली थी।
वह एक-दो हफ़्ते रुका, फिर टुलीसा से बात की,
पूछा क्या वह किसी को जानती है जो उसे ड्रग्स दे सके।
वह उसे खुश करना चाहती थी, उसे काम चाहिए था।
टुलीसा ने कहा कि उसने किसी से बात की
और उसे ऐसा दिखाने को कहा कि वह माज़ को ड्रग्स दे सकता है
ताकि वह अनाड़ी नज़र न आए।
पर उस इंसान ने असल में माज़ को कोकीन ले जाकर दी।
और वह कहानी के लिए काफ़ी था।
विश्व विशेष टुलीसा का शर्मनाक कोकीन सौदा
मेरी ज़िंदगी तबाह हो गई,
सब खत्म हो गया।
मुझे बस अपनी ज़िंदगी वापस चाहिए।
उन्होंने मुझे तबाह कर दिया।
अगर वे ये हालात पैदा न करते, तो यह कभी न होता।
उन्होंने यह करवाया।
अगर वे न करवाते, तो यह कभी न होता।
उन्होंने यह करवाया।
दिसंबर 2013
सिंगर और एक्स फ़ैक्टर की भूतपूर्व जज,
टुलीसा कॉनटॉसटैवलॉस,
ड्रग्स के आरोप में अदालत के आगे पेश हुई है।
टुलीसा को फ़ोटोग्राफ़र, समाचार दल और रिपोर्टरों की
भीड़ में से निकलकर, अदालत नंबर एक में जाना पड़ा।
उस पर आरोप है कि वह
एक खुफ़िया रिपोर्टर को क्लास ए ड्रग्स देने में शामिल थी।
टुलीसा!
टुलीसा की तरफ़ से एक छोटा सा बयान दूँगा।
टुलीसा पर एक गंभीर आपराधिक आरोप लगाया गया है जिसके लिए
आज उसने कसूरवार न होने का दावा किया है।
जैसा कि सुर्खियों में है,
यह पूरा मामला मज़हर महमूद की साज़िश है.
जिसे फ़र्ज़ी शेख भी कहते हैं।
टुलीसा उन अनगिनत लोगों में सबसे नई है
जिनका भूखे पत्रकारों ने फ़ायदा उठाया है।
-टुलीसा। -टुलीसा, तुमसे प्यार है।
मुझे याद है, टुलीसा की कहानी पढ़ रहा था
और मुझे लगा हम यही तो करते थे।
स्टीव ग्रेसन फ़ोटोग्राफ़र
कोई फ़र्क नहीं है। महमूद ने यही किया था
एमा मॉर्गन के साथ।
वही कहानी है।
पकड़ी गई!
खबर यह छपी,
"पेज 3 लड़की का शर्मनाक ड्रग्स कांड!"
पेज 3 लड़की का ड्रग्स कांड!
जब मैंने टुलीसा के बारे में लेख देखा,
मैं समझ गई कि क्या हुआ होगा।
मैंने ऊपर की लाइन देखी, और हाँ,
मज़हर महमूद अपनी पुरानी चालें चल रहा था।
मज़हर महमूद
चिल्लाकर कहना चाहा, "नहीं, इसने मेरे साथ भी यह किया है,
"कई, कई साल पहले।"
बारीकियों में थोड़ा सा अंतर था,
पर जिस तरह से उसने अपना काम किया,
वह बिल्कुल वही था।
मज़हर के स्टिंग ऑपरेशन में मैंने देखा है
कि भले ही उसके शिकार एकदम अलग हों, फिर भी वह...
रेसी
...वही तरीका अपनाता था।
वह उन्हें सपने दिखाकर बहलाता,
उन्हें जो चाहिए था, वह देता।
सबसे बड़ा लालच देता था,
यह जानते हुए कि वे आगे बढ़ेंगे
और उसी तरह उन्हें बर्बाद करता।
मैं फ़र्ज़ी शेख की...
साज़िश के झाँसे में आई
क्योंकि मुझे एक बेमिसाल मौका मिल रहा था।
हम फ़्लाइट से लैंज़रॉटी गए।
वह एक बहुत बड़ा कैलेंडर का शूट था।
उसने कहा कि इतने पैसे मिलेंगे
जितने आज तक किसी काम के लिए नहीं मिले थे।
पर उसने पूछा कि क्या मैं उसके लिए कोकीन ला सकती हूँ।
मुझे झाँसा दिया गया।
मुझे इतना उकसाया गया, कि मुझे सच में लगा,
अगर मैं ना कहती, तो शायद काम नहीं मिलता।
उसने मुझसे पूछा कि क्या मैं बिली नाम के बंदे से
उसके लिए कोकीन ला सकती हूँ।
बिली कोकीन खरीद रहा है और हम उसे पैसा दे रहे हैं।
क्योंकि मज़हर महमूद ने उसे
पूरा खर्चा दिया था।
"उसे अखबार में छाप दें तो? क्या मज़ाक है।
"कोई बात नहीं।
"हमने लड़की के लिए कोकीन खरीदी।
"अच्छा आइडिया है।"
हमने कोकीन खरीदी और लड़की को दी।
बिली को पैसे मिल गए, सबको पैसे मिल गए, वह तबाह हो गई।
ग्लैमर मॉडल का हैरतअंगेज़ कोकीन कांड!
उसने मेरे करियर पर उस समय रोक लगा दी
जब वह ऊँचाइयाँ छूने वाला था।
मैं कभी उससे उबर नहीं पाई।
दिन में रईसी, रात में डीलर
और मैं बहुत रोई,
और मैं बहुत डर गई कि मेरे माँ-बाप क्या सोचेंगे।
मुझे... मुझे याद है...
माफ़ कीजिए।
हाँ, याद है, पापा को फ़ोन किया और उनसे बात की,
और उन्होंने बस कहा,
"तुम्हें कोई मदद चाहिए?
"क्या तुम... तुम ड्रग्स लेती हो?
"क्योंकि हम तुम्हारी मदद करेंगे, इलाज करवाएँगे।"
और उन्हें मेरी बहुत फ़िक्र हो रही थी,
और मैंने कहा, नहीं।
बोले, "तुम मुझे सच बता सकती हो,"
और मुझे लगा कि मेरे पापा को भी यह सच लगता है।
और उसके बाद सब कुछ...
सब बर्बाद हो गया।
विशेष! मज़हर महमूद द्वारा
आखिर में, किसी दूसरी कहानी के चलते
मुझे निकाल दिया गया और माज़ से रिश्ता टूट गया,
पर एमा के लिए बुरा लगा।
सच में उसके लिए अफ़सोस हुआ।
अफ़सोस होना ठीक है, पर मैंने वह किया था,
पर सच में बहुत अफ़सोस हुआ।
अगर मेरे अपने पापा सोच रहे हैं कि यह सच है या नहीं,
तो मेरी आवाज़ न्यूज़ ऑफ़ द वर्ल्ड की आवाज़ से
तेज़ कैसे होगी?
मैं छह मिलियन लोगों जितना नहीं चिल्ला सकती
जो मेरे बारे में पढ़ेंगे।
बस चलता तो वह मुझे जेल पहुँचा देता।
शुक्र है कि वह स्पेन में हुआ, तो हमारे अधिकार क्षेत्र से बाहर था।
अगर वह लंदन में हुआ होता, तो शायद मैं भी अदालत में होती।
लंदन की एक अदालत ने टुलीसा कॉनटॉसटैवलॉस से कहा है
कि ड्रग्स बेचने के आरोप में, जुलाई में उस पर मुकदमा चलाया जाएगा।
मुझे टुलीसा कॉनटॉसटैवलॉस की गिरफ़्तारी का पता चला,
जेरमी डीन टुलीसा के वकील
और मामले पर नज़र रख रहा था।
मैं एन-डब्ज़ का फ़ैन था,
और उस समय मेरे बच्चे छोटे थे,
शनिवार रात को पूरे जोश से एक्स फ़ैक्टर देखते थे।
और फिर अचानक
मेरे क्लर्क को टुलीसा के मैनेजर का फ़ोन आया।
तो, मुझे थोड़ा डर सा लगा।
मैं उनसे मिलने से घबरा रहा था।
आपके साथ चालाकी हुई और फँसाया गया।
आपराधिक आरोप से बचाव के लिए आप फँसाए जाने का दावा नहीं कर सकते।
पर एक जज
किसी भी कार्यवाही को बीच में रोक सकता है
अगर उसे यह लगे...
कि यह महमूद का रचा एक अपराध था।
और हम आपके मामले के तथ्यों का हवाला देंगे
और यह जो पूरा तरीका है लालच देने का,
साढ़े तीन मिलियन देने का लालच,
फ़िल्म में मुख्य भूमिका का लालच,
जिससे आपको रिझाया गया।
लालच चाहे जितना भी बड़ा हो,
मज़हर महमूद 2011 में
उससे लोगों को फँसाकर उनसे अपराध नहीं करवा सकते।
पर जनता को ऐसा लगता है
कि इतना बड़ा लालच दिया गया,
इसलिए यह अपराध हुआ।
मैं वह मामला लेना चाहता था,
जैसे कोई भी पेशेवर चाहेगा।
यह काफ़ी रोमांचक मौका था,
पर साथ ही काफ़ी चिंता की बात भी थी
क्योंकि वह रुकने का नाम नहीं ले रहा था।
टुलीसा के मामले से पहले, हमने महमूद के पुराने मामलों के बारे में जानकारी निकाली
और मुझे लगा
कि वह ऐसा जर्नलिस्ट था
जिसके काम करने के तरीकों पर भरोसा नहीं किया जा सकता।
महमूद और उसके साथियों ने लालच देकर
उन लोगों को फँसाया था।
वे असल में अपराध को जन्म दे रहे हैं, उसे पैदा कर रहे हैं
जिसके बारे में वे बाद में कहेंगे कि उस पर मुकदमा चलाना
जनता के हित में था।
मेरे लिए जनहित में मुकदमा मतलब अनैतिकता पर,
मज़हर महमूद 2011 में
अपराधों, ढोंग, जनता के साथ धोखा-धड़ी के खिलाफ़ कार्यवाही।
मैंने जो 500 तहकीकातें की, 500 की 500,
मेरी नज़र में, वे सभी जनता के हित में थीं।
जब माज़
वे बड़ी-बड़ी खबरें लाता था,
अखबार धड़ल्ले से बिकते थे।
माज़ के पास हमेशा कोई बड़ी खबर होती थी।
उसे बहुत अहमियत दी जाती थी।
पर उसे ऐसा कोई चाहिए था जो उस पर नज़र रखे
ताकि वह बेकाबू न हो क्योंकि उसका ध्यान इस कदर काम पर होता था,
कि उसे और कुछ नहीं दिखता था।
और बस अगली बड़ी खबर को
हासिल करना ही मायने रखता था।
जून 2014
मुकदमे से पहले की सुनवाई
-टुलीसा। -टुलीसा।
टुलीसा के मुकदमे से पहले की सुनवाई में
हमने बहस की कि मामला आगे बढ़ने न दिया जाए।
तो, हमने यह दलील पेश की कि महमूद के तरीके सरासर गलत हैं,
कि सबूत इकट्ठा करने के लिए छल-कपट, धोखे और झूठ का
सहारा लिया जाता है।
स्टिंग ऑपरेशन करने की यह वजह बताई गई
कि उनके पास यह जानकारी थी
कि टुलीसा कॉनटॉसटैवलॉस ड्रग डीलर है।
हमने कहा कि हमें वह जानकारी दिखाई जाए,
या फिर हमें बताया जाए कि वह जानकारी देने वाला कौन था।
हमें कुछ नहीं मिला।
टुलीसा का मामला काफ़ी हद तक पत्रकारिता अधिकारों में लिपटा रहा।
क्राउन कोर्ट सदर्क
वह कमज़ोर और ताकतवर का ही मामला था।
और कभी-कभी जीतना बहुत मुश्किल लगता था।
उस दौरान, एक रात मैं अपने चेंबर में कुर्सी पर ही सो गया।
सुबह के चार-पाँच बजे तक काम किया और बस एक घंटे सोया।
दरअसल, बाहर जाकर नई कमीज़ खरीदी और फिर अदालत गया।
पर ज़ाहिर है, हमें पता था
कि कानूनी दलीलों की सुनवाई में, हम मुश्किल में थे।
वह और मेहनत करता,
और मैंने यह खुद देखा है।
वह जितनी मेहनत
अदालत के मामले के लिए करता,
उतनी असली खबर के लिए भी नहीं करता था।
क्योंकि उन्हें सज़ा मिलना...
उसकी पत्रकारिता को सही साबित करता।
महमूद और उसके साथियों ने
सहयोग न करने की पूरी-पूरी कोशिश की।
हाँ, हम एक बहुत ही अहम गवाह से बयान लेने की पूरी कोशिश कर रहे थे,
महमूद का ड्राइवर, एलन स्मिथ।
और वे हमारे आड़े आए।
महमूद और टुलीसा की
मीटिंग के ठीक बाद,
टुलीसा को घर लौटने के लिए एक गाड़ी दी गई
जिसे एलन स्मिथ चला रहा था।
और वह बता रही थी कि कैसे ड्रग्स का परिवार वालों पर असर होता है
और बता रही थी कि इसी के कारण वह ड्रग्स के खिलाफ़ थी।
एलन स्मिथ ने उसकी बातें साफ़-साफ़ सुनी थीं।
और फिर जब हमने उस बारे में जमकर शिकायत की,
उन्होंने हार मान ली और फिर उसका बयान लिया।
जिसमें...
स्मिथ ने कहा कि टुलीसा गाड़ी में ड्रग्स के खिलाफ़ बोल रही थी,
मेट्रोपॉलिटन होटल से लौटते समय।
तो, ज़ाहिर है, यह एक बहुत बड़ा पल था।
क्राउन कोर्ट सदर्क
अब हमें एक बयान मिला,
जिसमें उसका पलड़ा भारी था।
तो मुझे लगा कि हमारे हाथ खज़ाना लगा है।
पर 24 घंटों के अंदर,
एलन स्मिथ ने अपने बयान का वह हिस्सा बदल डाला।
जज से कहा गया कि एलन स्मिथ से गलती हुई थी।
ज़ाहिर है, हमने इसकी और जमकर शिकायत की,
पर इस पर जज का यह कहना था, "खैर...
"गवाह ने तो यही कहा है।
"इन चीज़ों पर आगे चलकर जूरी विचार करेगी।"
और बात वहीं छोड़ दी।
मुझे याद है, मुझे लगा,
"मैं इसे कैसे बदलूँगा?
"मुझे नहीं पता कि इसे कैसे बदलूँगा।"
जुलाई 2014
मुझे बहुत डर लग रहा है।
मुकदमे के लिए अदालत पहुँचने का अनुभव
पूरी तरह घबराहट से भरा था,
मुकदमे का पहला दिन
तनाव था, दबाव था, डर था।
इसमें कोई शक नहीं है।
इस मामले को जीतना बहुत मुश्किल था।
वादी वकील ने बड़ी सीधी सी दलील पेश की।
ड्रग डीलर के तौर पर खुलासा हुआ है।
टुलीसा ने एकदम साफ़-साफ़ शब्दों में
ड्रग्स देने की इच्छा ज़ाहिर की थी
और उसने ड्रग्स का सौदा तय किया जो पूरा हुआ।
और मज़हर महमूद एक बहुत ही अनुभवी खोजी रिपोर्टर था
जिसने इसका खुलासा किया था,
और यह खुलासा जनता के हित में था।
टुलीसा को 18 महीने से लेकर तीन साल तक की
जेल की सज़ा सुनाई जाने वाली थी।
और जब मुकदमा शुरू हुआ, हालात अच्छे नहीं लग रहे थे।
हम सदर्क क्राउन कोर्ट के एक कमरे में गए,
और मैंने पहली बार उसे टूटते हुए देखा।
वकील इंटरव्यू रूम
वह रो रही थी, वह बहुत ही परेशान थी,
और कह रही थी, "जज हमारे खिलाफ़ है,
"हम हार जाएँगे, मैं जेल जाऊँगी।
"बात बन नहीं रही, समय की बर्बादी है।"
किसी की ज़िंदगी पूरी तरह से तबाह होने वाली थी।
और मैंने सोचा, "सही कह रही हो।
"सच में लगता है कि हम हार जाएँगे।"
मैंने यह कहा नहीं, पर जीतने का ढोंग करना भी मुश्किल था।
जब मैंने टुलीसा के बारे में सुना,
मैं उसका दर्द समझ सकती थी
जिससे वह गुज़र रही थी...
जोडी किड मॉडल एवं पेशकर्ता
वह निराशा, धोखा, वे सारे एहसास
फिर से जाग उठे,
एक और ऐसे इंसान को देखकर
जो इस आदमी की शिकार बन गई थी।
मॉडल जोडी कोकीन की तस्कर
जब मैंने पहली बार वह लेख देखा,
लगा जैसे एक...
विशेष! पन्ने 8 और 9
खलबली सी मच गई
कि मैं इतनी बेवकूफ़ थी कि उस झाँसे में आ गई।
हाँ, एक समय पर मैंने वह फ़ोन किया था, पर मुझे पता है
कि उन्होंने क्या किया,
और पता है कि कैसे उन्होंने मुझसे ये बातें कहलवाईं।
पता है कि कैसे चालाकी से काम लिया।
मुझे पता है कि वे किस गहराई तक गए थे।
साल 2007 में, मैं एक सफल मॉडल थी।
और मैं 26, 27 साल की थी।
और मेरा भाई, जैक एक पेशेवर पोलो खिलाड़ी था।
और मुझे याद है, उसने कहा, "एक बहुत ही दौलतमंद शेख है
"जो दुबई में रहता है, वह मेरे पास आया।"
उनकी जैक के साथ महीनों तक बैठकें चलती रहीं।
फिर जैक ने कहा, "वह एक कार्यक्रम करना चाहता है,
"और वह पोलो और फ़ैशन का शो करना चाहता है,
"और वह चाहता है कि तुम आओ और शो की फ़ैशन सलाहकार बन जाओ,
"हो सके तो फ़ैशन शो करो,
"अपने दोस्त और डिज़ाइनर साथ ले आओ।"
वह बोला, "प्लीज़, कर लो।" मैंने कहा, "ठीक है।"
तो, हम लंदन गए,
पार्क लेन पर गाड़ी से उतरे, एक अपार्टमेंट बिल्डिंग के बाहर।
शेख के खास आदमी ने हमारा स्वागत किया।
वही सारा बंदोबस्त करेगा।
और फिर, शेख आया।
और वह एकदम शाही लग रहा था।
फिर उन्होंने कहा, "अच्छा, खाना खाते हैं।"
तो, खाने के दौरान,
वह बोल रहा था
कि इस शो पर करोड़ों खर्च करेंगे,
तारीखें तय कर लेते हैं, वगैरह,
तो सब बहुत अच्छा लगा, मज़ा आ रहा था कि,
"वाह, यह बहुत अच्छा होगा।"
और फिर वाइन का एक और गिलास आया, और बालों का सिलसिला चल पड़ा,
और काफ़ी खुलकर बातें होने लगीं।
उसके खास आदमी ने
कहना शुरू किया कि, "शेख को पार्टी करना बहुत अच्छा लगता है।
"तुम लोगों को ड्रग्स का कुछ पता है?"
जोकि मुझे थोड़ा अजीब सा लगा, पर आप ज़्यादा सवाल नहीं पूछते,
खासकर अगर आप दूसरे देश से हों,
उनके तौर-तरीके अलग हैं, अंदाज़ अलग है।
तो, वे छोटे-छोटे पल जब आपको लगता है, "यह थोड़ा अजीब सा है।"
आपको लगता है कि समझने में कोई कमी रह गई।
और फिर वे उनके लिए ड्रग्स लाने की बात करने लगे।
मुझे लगा, "हे भगवान,
"यह बंदा जैक की ज़िंदगी बदलने वाला है,
"पर एक अच्छा बिज़नेस शुरू करेगा,
"हम सब पैसे कमाएँगे।"
हमने बहुत दबाव महसूस किया।
हम दिमाग के घोड़े दौड़ाने लगे
कि क्या हमारे किसी दोस्त का कोई दोस्त है।
और फिर मैंने एक फ़ोन किया।
मैंने उतना ही किया।
पर वह मेरी ज़िंदगी की सबसे बड़ी गलती थी।
सबसे दुख की बात यह है कि उसने हमारे परिवार को तबाह कर दिया।
उसके चलते अभी भी मेरा अपने भाई के साथ रिश्ता नहीं है,
क्योंकि मेरे लिए यह बहुत तकलीफ़देह मसला रहा।
मेरे अंदर गुस्सा है।
मेरा किसी पर कोई भरोसा नहीं रहा।
मुझे किसी पर भरोसा नहीं रहा।
तो इसका बहुत ज़्यादा गलत असर पड़ा।
एमएन्डएस ने जोडी को कोकीन स्टिंग के चलते निकाला
मैं जिन कंपनियों की पहचान थी,
उनके प्रमुखों से बहुत कुछ सुनना पड़ा,
जोडी किड को बीबीसी से निकाला जा सकता है
"कॉन्ट्रैक्ट रद्द करना होगा।"
तो, वह बहुत ही दर्दनाक पल था,
अपने पूरे करियर को खत्म होते देखना।
माफ़ कीजिए।
भयानक था।
पर, आपने इतनी मेहनत करके...
ये रिश्ते और ये करियर बनाए होंगे, यह... मेरा करियर।
बस एक छोटी सी गलती के कारण,
जिसके लिए आपको फँसाया गया,
आपके साथ चालाकी की गई।
अपने करियर को फिर से उबारने में
कई, कई, कई, कई साल लग गए।
जैसा कि आप देख रहे हैं, भावनात्मक तौर पर, अब भी नहीं उबरी।
पर इतने सालों के आँसू और दर्द और गुस्सा और...
इस आदमी की वजह से।
अगर आप एक मशहूर हस्ती बनते हैं,
तो लोगों को हक है कि आपसे नैतिकता की उम्मीद करें,
कुछ उसूल, कुछ नियम मानकर चलें।
वे खुद ज़िंदगी तबाह करते हैं।
अकसर लोग कहते हैं। "मेरी ज़िंदगी तबाह कर दी।"
मैं कहता हूँ, "मैंने नहीं, तुमने खुद तबाह की है।
"तुम्हारे फ़ैसले थे।"
वह मशहूर हस्तियों की बहुत बुराई किया करता था।
उसे लगता था कि लोगों की नज़र में उनकी जो जगह थी,
वे उसके लायक नहीं।
जितना नाम होगा, उतने ही बदनाम होंगे,
इसी यकीन के साथ वह वे खबरें लाता था।
ज़्यादा से ज़्यादा मशहूर लोगों को फँसाओ।
और फिर देखिए...
शाही लोग,
बड़ी हस्तियाँ,
राजनेता, ठीक है?
उसके लिए सब सही था।
उसे खुशी मिलती थी।
जर्नलिस्ट हूँ, यही काम है।
खबरें छापना, अखबार बिकवाना।
मज़हर महमूद 2011 में
मैं पुलिस अफ़सर नहीं हूँ, समाज सेवक नहीं हूँ, जर्नलिस्ट हूँ।
जुलाई 2014
तो...
मैं फिर से आ गई।
मुझे तो यह भी नहीं पता कि और क्या कहूँ।
इसे इसलिए रिकॉर्ड कर रही हूँ...
क्योंकि मैं तंग आ चुकी हूँ कि लोग असलियत नहीं जानते।
बस चाहती हूँ कि यह सब खत्म हो जाए।
मैं अब ऐसे नहीं रहना चाहती,
मुझे मशहूर बनकर नहीं रहना।
मुकदमे का चौथा दिन
मज़हर महमूद जिरह
महमूद के अदालत में आने पर ध्यान देते हैं,
आम तौर पर, गवाह सामने के दरवाज़े से आते हैं,
जबकि महमूद जज के दरवाज़े में से आया।
जहाँ वह एक पर्दे के पीछे था
इस आधार पर कि उसकी जान को खतरा है
उस काम के चलते जो वह जनता के हित में कर रहा था।
और उसका मतलब यह कि उसे वह दर्जा मिला, जो कभी किसी गवाह को नहीं मिला।
और इससे यह एहसास पुख्ता हुआ कि वह औरों से खास है।
पता था कि जिससे जंग लड़ने वाला हूँ
उसे इसका बहुत अनुभव है,
उसे कोई डर नहीं था,
उसकी कोई सीमा नहीं थी,
जो किसी भी वक्त, टुलीसा या मेरे बारे में
कुछ भी कह सकता था।
वह मुझसे मगरूर,
झगड़ालू, बदतमीज़ी भरे तरीके से पेश आया,
बोला, "आपके कान इतने बड़े हैं, आप सुन सकते हैं।"
टुलीसा की ओर इशारे करता रहा,
जैसे कि, "देखिए,
"आप मुझसे जो पूछ रहे हैं, क्या मैंने यह कहा या वह कहा?
"क्यों? वह कोकीन बेचती है, आपको इस बात की चिंता होनी चाहिए।"
इस अंदाज़ से सबूत दे रहा था।
पर मज़हर महमूद को यह नहीं पता था
कि एक बहुत बड़ा सबूत हमारे हाथ लगा था,
और हम उस पर वार करने वाले थे।
मैं हैरान था,
जिरह से एक दिन पहले,
महमूद के ड्राइवर, एलन स्मिथ ने हमसे संपर्क किया,
और बोला, "आपसे बात करनी है।"
उसने हमें बताया कि महमूद ने उसे बयान बदलने को कहा था
और ये बातें ईमेल में हैं।
मुझे पता था कि हमारे हाथ खज़ाना लग गया है।
मैंने तय किया कि एलन स्मिथ के बयान वाली बात
आखिर में छेड़ूँगा।
फिर मैंने महमूद से पूछा कि क्या उसने
एलन स्मिथ से बयान के बारे में बात की थी,
जिसका जवाब महमूद ने कुछ इस तरह दिया,
"शायद की होगी, आपको उससे क्या?"
जोकि एक गवाह के लिए
बहुत ही बेहूदा और बदतमीज़ी भरा जवाब है।
कानूनी दलीलों की सुनवाई के दौरान
मैंने महमूद से यही बात पूछी थी और उसने कहा, नहीं।
जज...
तुरंत बीच में आए,
महमूद से बोले, "कानूनी दलीलों की सुनवाई के दौरान आपने झूठ बोला,
"आपने मुझसे कहा कि आपने उससे बात नहीं की थी,
"अब कह रहे हैं कि शायद की होगी। सच बताइए!"
उस पल के बाद, महमूद का खेल खत्म हो गया।
उन चंद पलों में, वह पूरी तरह से हार चुका था।
उसके बाद जज वादी वकील की ओर मुड़े और बोले,
"इसे खारिज करता हूँ।"
महमूद पूरी तरह टूट गया।
यह मगरूर, बदतमीज़,
बदमिज़ाज, झगड़ालू,
ताकतवर इंसान
थर-थर काँप रहा था।
दिख रहा था कि वह खुद से कह रहा है,
"सब खत्म हो गया।"
और टुलीसा की खुशी का ठिकाना न था।
उसे सच में लगा था कि वह बाज़ी हार चुकी है...
यकीन नहीं हो रहा था।
टुलीसा!
यह पूरा मामला मज़हर महमूद की
एक बहुत ही खौफ़नाक और घटिया जालसाज़ी थी।
हम असली गुनहगार का, और उससे भी ज़रूरी, असली फ़रेबी का
पर्दाफ़ाश करने में कामयाब हो गए हैं।
पिछले एक साल में मेरी ज़िंदगी पूरी तरह तबाह हो गई थी,
और मैं यह पूरी तरह से मानती हूँ कि किसी और के साथ
ऐसी जालसाज़ी नहीं होने देनी चाहिए।
मुझे याद है, घर पर समाचार देख रही थी,
मैंने टुलीसा को अदालत से बाहर आते देखा।
मैंने देखा कि वह कितनी खुश थी कि सच सामने आ गया था।
खुद को निर्दोष साबित करके, टुलीसा अदालत से निकली।
अब वह अपने बर्बाद करियर को नए सिरे से खड़ा करेगी।
उसने जो किया, मुझे उस पर बहुत, बहुत गर्व हुआ,
और उसने हम सब की तरफ़ से आवाज़ उठाई थी।
मैं उसके लिए बहुत खुश थी,
और दिल ही दिल मुझे लगा...
"काश मैं यह कर पाती।"
हे भगवान।
बड़ा अच्छा दिन था।
मैं बहुत खुश हूँ।
हे भगवान।
यकीन नहीं हो रहा कि यह खत्म हो गया। यकीन नहीं हो रहा।
वह बहुत ही भावुक पल था क्योंकि,
जैसा आपराधिक कार्यवाहियों में होता है,
आप अनजान लोगों से मिलते हैं...
अचानक से, कोई ऐसा अनुभव साझा करते हैं
जो एक वक्त पर आपके लिए मायने नहीं रखता था,
और अब वही
आपकी ज़िंदगी का आधार है,
तो वह बहुत ही भावुक पल था। मैं उसके लिए बहुत खुश था।
पर साथ ही, मुझे बहुत राहत भी मिली,
कि बाज़ी उल्टी नहीं पड़ी।
द सन ऑन संडे ने कहा कि वे इस नतीजे से निराश हैं,
पर उनका मानना है कि उनकी तहकीकात
कानून और पत्रकारिता के दायरे में
रहते हुए हुई थी।
जज ने फ़ैसला सुनाया कि इसका ठोस आधार था
कि द सन ऑन संडे के अंडरकवर रिपोर्टर ने
झूठ बोला और सबूतों के साथ हेर-फेर की थी।
अब अखबार ने "फ़र्ज़ी शेख" नाम के
इस आदमी को निकाल दिया है।
उसके कुछ समय बाद ही उस पर आरोप लगा,
जोकि कमाल की बात थी।
वक्त आ गया था
कि वह अपने किए का अंजाम भुगते।
अक्तूबर 2016
फ़र्ज़ी शेख नाम के जर्नलिस्ट, मज़हर महमूद का मुकदमा
ओल्ड बेली में शुरू हो गया है।
उस पर और उसके ड्राइवर, एलन स्मिथ पर
आरोप है कि सिंगर टुलीसा कॉनटॉसटैवलॉस के
मुकदमे में उन्होंने न्याय के रास्ते में बाधा डाली।
क्रिमिनल कोर्ट
मुझे बहुत अफ़सोस हुआ
कि माज़ उस परिस्थिति में
नील वॉलिस
जा फँसा और उस पर मुकदमा चलने लगा।
मज़हर महमूद की ओर से कोई प्रतिक्रिया है, डैनी?
उसके वकीलों के ज़रिए हमें एक बयान मिला है,
जिसमें उसने कहा कि उसे बहुत निराशा हुई
क्राउन प्रॉसीक्यूशन सर्विस के फ़ैसले से।
उसने इस आरोप से इनकार किया और वह अदालत में इसके खिलाफ़ लड़ेगा।
मैं देखने के लिए ओल्ड बेली गई थी।
याद है, वह अदालत में पहुँचा।
उसके दोनों तरफ़ लंबे-चौड़े आदमी थे।
नीली जैकेट में आया,
और टोपी से मुँह छिपा रखा था।
मज़े करो, यार।
लोग उस पर चिल्ला रहे थे, और उसे अंदर ले जाया गया, और...
मुझे लगा, "हाँ, अच्छा है,"
उसे वह अच्छा नहीं लग रहा था।
लगा अब पता चला कि कैसा लगता है
क्योंकि टुलीसा का भी अदालत में यही हाल हुआ होगा।
जब मैंने मज़हर को अदालत में जाते देखा, मुझे लगा कि यह
वह आदमी है जिसकी पूरी पहचान
उसके चारों ओर बिखर रही थी।
करनी का नतीजा वापस आ रहा था।
जब मैंने मज़हर को ओल्ड बेली की अदालत में देखा,
वह हारा हुआ इंसान लग रहा था।
कंधे थोड़े झुके हुए थे, सिर झुका हुआ था।
फिर भी मुझे ऐसा लगा कि एक निष्ठुर,
बेरहम इंसान सामने खड़ा था।
उसने गुनाह कबूल नहीं किया।
ज़िम्मेदारी से मुँह फेरना चाहा।
उसे कोई पछतावा नहीं था।
पर मेरी नज़र में जो बात बुलंद होकर सामने आती है,
वह यह कि उसने अपना मुँह नहीं खोला।
पीछे पड़-पड़कर
लोगों को फँसाता था...
जब उसके अपने अपराधों की सफ़ाई देने की बारी आई,
उसके पास कहने को कुछ नहीं था। यह...
कमाल की बात है, है न?
कमाल है।
ताज़ा खबर, "फ़र्ज़ी शेख" नाम से
मशहूर मज़हर महमूद, जिस पर आरोप है
कि टुलीसा कॉनटॉसटैवलॉस के खारिज मुकदमे में
न्यूज़रूम लाइव
उसने सबूतों से छेड़छाड़ की, उस मुकदमे का फ़ैसला आया है।
ओल्ड बेली में रिचर्ड लिस्टर के पास चलते हैं।
क्या फ़ैसला आया है, रिचर्ड?
जोएना, फ़ैसला यह है कि
मज़हर महमूद, उर्फ़ "फ़र्ज़ी शेख,"
और उसके पूर्व ड्राइवर, एलन स्मिथ, दोनों को न्याय के रास्ते में
बाधा डालने के लिए दोषी पाया गया है।
हाँ। हमने उस कमीने को पकड़ लिया।
-क्या कहना चाहेंगे? -सबूतों से छेड़छाड़ क्यों की?
टुलीसा से माफ़ी माँगना चाहोगे?
-कोई अफ़सोस? -आप क्या कहना चाहेंगे?
जब दोषी होने का फ़ैसला सुनाया गया,
मुझए बहुत राहत महसूस हुई।
सुर्खियाँ बटोरने के लिए आपने झूठ बोला?
आप क्या कहेंगे? आपकी क्या प्रतिक्रिया है?
तब तक मुझे एहसास नहीं हुआ था
कि वह मेरे लिए कितनी बड़ी बात होगी।
उसका "दोषी" साबित होना,
ऐसा लगा जैसे मैं निर्दोष साबित हो गई।
फ़र्ज़ी शेख को जेल हुई
मज़हर महमूद जिसे "फ़र्ज़ी शेख" कहा जाता है,
आज रात 15 महीनों की जेल की सज़ा शुरू करेगा।
जिस तरह से लोग उसके खिलाफ़ हुए, मेरे लिए वह सबसे मुश्किल था।
ज़ी महमूद की पुरानी साथी
महमूद को अब न्यूज़ यूके से निकाल दिया गया है,
जो रूपर्ट मरडॉक का है।
जिन्होंने उसे वैसा बनाया था, उन्होंने ही
उसे गिरने दिया।
उसके लिए, वह दर्जा खोना,
इज़्ज़त खोना
बहुत-बहुत मुश्किल रहा होगा।
एक ही झटके में,
वह जा चुका था।
उसे यह बिल्कुल अच्छा न लगता कि उसे
सबसे ज़्यादा इस बात के लिए याद किया जाता है...
कि वह जेल गया।
उसके लिए वही सबसे भयानक बात है,
पॉल सैमराई
उसने सब मिटा दिया,
"रिपोर्टर ऑफ़ द ईयर," "स्कूप ऑफ़ द ईयर।"
वे सारे अवॉर्ड मिटा दिए।
और यह बड़े दुख की बात है
क्योंकि उसने कुछ अच्छे काम भी किए थे।
उसके करियर के अंत में जो हुआ, उसके चलते
इतनी बेहतरीन पत्रकारिता भुला दी गई।
मैं सोचता हूँ कि अगर उसके करियर में,
उस पर और बारीकी से नज़र रखी जाती,
तो क्या यह होता।
शायद कुछ हद तक माज़ को निराश किया गया?
मेरे हिसाब से, मज़हर महमूद,
अपने 30 साल के करियर में,
अच्छा आदमी होने का ढोंग करता रहा,
जबकि असल में वह महज़...
एक बहुत ही बुरा, ज़िंदगी तबाह करने वाला, करियर तबाह करने वाला इंसान था।
परवाह नहीं करता था।
कहानी हासिल करने के लिए,
वह किसी भी हद तक जाता, और यह पत्रकारिता नहीं है।
पहले पन्ने पर छापने के इरादे से
वह हर कहानी पर काम करता था।
अंत भला तो सब भला।
और वही उसका आदर्श था।
भले ही उसके लिए किसी की ज़िंदगी
तबाह करनी पड़े या कोशिश करनी पड़े, जैसे टुलीसा की।
उसे न कोई पछतावा होता है, न उसका कोई ज़मीर है,
न नैतिकता है।
सात महीने बाद
जब उसे जेल से रिहा किया गया,
वह गायब हो गया।
सब यह जानना चाहते हैं
कि वह कहाँ है और क्या कर रहा है,
उसे सामने लाना चाहते हैं।
पर किसी को नहीं पता कि वह कहाँ है।
वह चालाक है।
वह चालाक है। वह इसे झेल जाएगा।
एक अफ़वाह थी कि वह किसी और नाम से फ़्रीलांसिंग कर रहा है।
किसी अखबार में काम कर रहा है।
पर किसी को ठीक से नहीं पता।
फिर से, सायों में छिपा है।
और शायद वहीं पर
वह सबसे ज़्यादा खुश रहता है।
आपको "फ़र्ज़ी शेख" वाला भेस अच्छा लगता है?
-ज़रा हमें बताइए। -बहुत।
मुझे उसमें बड़ा मज़ा आया।
और शेख बनने का सारा ताम-झाम,
वह काफ़ी शानदार अभिनय है।
झाँसा दे देता हूँ।
आपने कहा, "झाँसा दे देता हूँ।"
आपको कभी...
थोड़ा भी बुरा लगता है
कि आप इस तरह से काम करते हैं?
बिल्कुल नहीं। अपने काम पर गर्व है।
वरना मैं न करता।
-मज़हर महमूद, बहुत-बहुत शुक्रिया। -बिल्कुल।
मज़हर महमूद को टिप्पणी देने को कहा गया, पर जवाब नहीं मिला।
न्यूज़ यूके को टिप्पणी देने को कहा गया, पर जवाब नहीं मिला।
संवाद अनुवादक परवीन कौर शोम
रचनात्मक पर्यवेक्षक शीला सिजिन मैथ्यूज़